Teostame erinevate tootjate laserprinterite remonti ja hooldust.
Lisaks remonditöödele aitame paigaldada ja seadistada printereid nii kodus kui ka tööl.
Lihtsamad mured lahendame samal päeval. Keerulisemate vigade puhul võib kuluda aega 2-14 päeva. Vajadusel lisandub ka varuosade tarneaeg.
Enne remonti teeme kindlaks, kas printerit tasub remontida või on majanduslikult mõistlik osta uus printer.
Enamlevinud probleemid laserprinteritega on järgmised:
Paberi kortsutamine:
Printer hakkab paberit kortsutama, kui rullid ei vea paberit ühtlaselt läbi printeri - näiteks üks rullidest on kulunud või määrdunud. Samas võib printer kortsutada paberit takistuse korral - näiteks paberitükk detailide vahel.
Kuidas lahendatakse?
Probleem tuleb lahendada kas kulunud varuosade vahetuse või takistuse eemaldamisega.
Kuidas vältida probleeme tulevikus?
Printerit tuleb korrapäraselt hooldada ja puhastada. Kui printerit ei kasutata, tuleb sulgeda kõik klapid ja paberisahtel, et printerisse ei satuks sodi ega tolmu.
Paberivõtu probleemid:
Kui printima hakates printer ei saa paberit paberisahtlist kätte või võtab mitu lehte korraga, viitab see kulunud, vigastatud või lihtsalt mustale paberivõtu rullile.
Kuidas lahendatakse?
Probleem lahendatakse puhastamise või paberivõtu rulli vahetusega.
Kuidas vältida probleeme tulevikus?
Tegemist on loomuliku kulumisega, mida vältida ei saa. Printerit tuleb hooldada ja vajadusel rull vahetada.
Ei võta voolu sisse:
Tegemist on suure tõenäosusega toiteploki veaga. Kui on väline toiteplokk, tuleb üle vaadata ühenduskohad ja vajadusel toiteplokk välja vahetada. Kui tegu on sisemise toiteplokiga, võib olla läbi kaitse või mõni komponent. Samuti võib üle vaadata kas printeri toitejuhe on terve.
Kuidas lahendatakse?
Probleem lahendatakse toiteploki vahetuse või remondiga.
Kuidas vältida probleeme tulevikus?
Juhtmeid tuleb hoida nii, et nendele ei pääseks ligi lapsed ja koduloomad, samuti tuleb vältida ühenduskohtade väändumist/pinges olekut.
Kinnijäänud paber:
Paber võib jääda printerisse kinni mitmel põhjusel - midagi segab paberi sujuvat liikumist läbi printeri, mõni rull on kulunud või liikuvad komponendid on katki.
Kuidas lahendatakse?
Tuleb üle vaadata paberi liikumisteekond võimalike segajate või kulunud/katkiste detailide väljaselgitamiseks.
Kuidas vältida probleeme tulevikus?
Rullide kulumine on loomulik. Rullide mustumist aitab vältida paberisahtli sulgemine, kui printerit ei kasutata. Rullide kulumist vähendab kvaliteetsema/kallima paberi kasutamine. Kulunud rull tuleb välja vahetada.
Paberi määrimine:
Paberi määrimine on enamikel juhtudel põhjustatud halva kvaliteediga toonerist - näiteks kui tooner on mitmendat korda täidetud, tegu on ebakvaliteetsema analoogtooneri või praagiga.
Kuidas lahendatakse?
Probleemi saab lahendada tooneri vahetamise või renoveeerimisega.
Kuidas vältida probleeme tulevikus?
Tuleb valida kallimaid toonereid, täita neid parima kvaliteediga töökodades või osta originaaltooteid.
Pool paberist on OK, pool on liiga hele:
Tegu on lõppeva tooneriga. Kui tooner on uus - praaktooneriga; kui tooner on täidetud - halvasti täidetud tooneriga.
Kuidas lahendatakse?
Kui on hädasti vaja printida, aga tooner on otsas: võtke tooner välja ja raputage äärest-äärde - natuke saab veel printida. Kui on tegu mittekvaliteetse täitmisega, tuleb pöörduda tooneri täitja poole.
Kuidas vältida probleeme tulevikus?
Tuleb valida kvaliteetsemaid toonereid, täita neid usaldusväärsetes töökodades või osta originaaltooteid.
Tekst paberil on olemas, aga kui käega tõmbad üle - määrib:
Tegu on "ahju" veaga - kas ahi ei saa toidet või on ahi rikkis.
Kuidas lahendatakse?
Ahju toiteahela remondi või ahju vahetusega.
Kuidas vältida probleeme tulevikus?
Kahjuks on tegu loomuliku kulumisega. Hooldage printerit õigeaegselt, vältige tolmu/muu sodi sattumist printerisse.
Kõikide nende ja teiste probleemide korral printerite või muu tehnikaga pöördu julgesti Netiabi Hoolduskeskuse poole - Teeme korda!
Parandame Brother, Canon, Epson, HP, Panasonic, Samsung, Toshiba, Xerox ja teiste tootjate printereid.
Netiabi Hoolduskeskuses on vea tuvastamine seadmete remontimisel TASUTA*
*Loe vea tuvastamise kohta täpsemalt siit
Helista 5850 1010, Saada päring läbi vormi või astu läbi meie Hoolduskeskusest Tallinnas, J. Vilmsi 47.